EGCO เข้าลงทุนในโรงไฟฟ้าถ่านหินเคซอนเพิ่ม
EGCO เข้าลงทุนในโรงไฟฟ้าถ่านหินเคซอนเพิ่ม ล่าสุดถือหุ้นทางอ้อมเป็น 100% อนึ่งโรงไฟฟ้าถ่านหินเคซอน มีขนาดกำลังผลิตติดตั้ง 503MW
2 ต.ค. 2558

บริษัท ผลิตไฟฟ้า จำกัด (มหาชน) หรือ EGCO ระบุว่า คณะกรรมการลงทุน EGCO มีมติเห็นชอบให้ EGCO ซื้อหุ้นของบริษัท Quezon Power (Philippines), Limited Co. (QPL) จำกัด เพิ่มโดยทางอ้อมในสัดส่วน 2% จาก PMR Holding Corp. การซื้อหุ้นเพิ่มครั้งนี้ทำให้ EGCO ถือหุ้นทางอ้อมใน QPL เพิ่มขึ้นจาก 98% เป็น 100%
ทั้งนี้ EGCO ได้ลงนามซื้อขายหุ้นเมื่อวันที่ 30 ก.ย. และการซื้อขายดังกล่าวแล้วเสร็จสมบูรณ์และมีการโอนหุ้นเมื่อ 1 ต.ค. 58การเข้าลงทุนดังกล่าวใช้เงินลงทุนทั้งสิ้น 15.027 ล้านดอลลาร์สหรัฐ
อนึ่ง QPL เป็นเจ้าของโรงไฟฟ้าถ่านหินเคซอน ขนาดกำลังผลิตติดตั้ง 503 เมกะวัตต์ และสายส่งรวมทั้งอุปกรณ์ที่เกี่ยวข้อง ตั้งอยู่ในจังหวัดเคซอน สาธารณรัฐฟิลิปปินส์